REFERAT FRA MØTET I GEILO ROTARYKLUBB, MANDAG 5.OKTOBER, 2015

11 av 17 medlemmer møtte.

President Kari ønsket velkommen til klubbmøte. Hun hadde diverse informasjon , bl.a. fra distriktet. Kveldens møte ville også gå med til å forberede møtet med distriktsguvernøren mandag 12.oktober.

Irene K hadde 3-minutter og fortalte om en fenomenal tur til Trolltunga i sommer, en krevende tur i variert terreng som tok i alt 10 timer tur/retur. Hun kunne fortelle at mer enn 40.000 mennesker besøker Trolltunga hvert år.

Presidenten tok opp følgende saker:

* Distriktkonferansen og årsmøtet i distriktet lørdag 17.oktober på Fornebu. Kari, An-Magrit og Inge representerer klubben og Hallingdal. Inge koordinerer skyss.
* Tirsdag 27.oktober inviterer Ål Rotaryklubb til møte med Eldbjørg Løwer. Det blir satt opp fellesskyss etter hvor mange som melder interesse.
* Rotarys Introduksjonsprogram vil bli arrangert på Hønefoss en torsdag noe som gjør det vrient for oss å delta. Inge vil ta opp muligheten for å få det nærmere. For to år siden ble det arrangert på Sole i Noresund der vi deltok med to personer.
* Evalueringsmøte etter de frivillige organisasjonenes opplegg på de ulike institusjonene er ennå ikke avholdt. Kari etterlyser samtidig som hun kontakter Geilotun med tanke på oppfølging fra Geilo Rotarys side.
* Guvernørbesøket 12.oktober. Her møter styret og komitélederne kl. 17.30, - én time før alles møte med guvernøren klokka 18.30. Grunnlaget for samtalen er plandokumentet vi har sendt distriktet for dette Rotaryåret.
* Det er ønskelig å vie ett av møtene våre til å drøfte medlemssituasjonen. Situasjonen er alvorlig og alle 17 medlemmene oppfordres til å delta på dette møtet. Det blir én av møtedatoene i november.
* 19.oktober spilles Den Stundesløse av Ludvig Holberg på Ål Kulturhus og vi bruker møtekvelden der. Det vil bli påmelding der Liv J koordinerer.

Møtet ble avsluttet ved at komitéene samlet seg til en kort samtale om stoda.

Geilo, 05.oktober, 2015

Børre E, ref.